ช่วยสรุปเรื่อง "การยกระดับทักษะบุคลากรให้ประสบความสำเร็จจากรายงาน Talent Trends 2020 ของ PwC"
สำหรับผู้นำองค์กรหรือหน่วยงานของรัฐที่กำลังคิดจะเริ่มต้นการยกระดับทักษะบุคลากรให้ประสบความสำเร็จ ผมมีคำแนะนำจากรายงาน Talent Trends 2020 ของ PwC มาแลกเปลี่ยนเพื่อเป็นแนวทางให้ทุกท่านได้นำไปวางแผนและปฏิบัติ ดังต่อไปนี้ สำหรับผู้นำองค์กรหรือหน่วยงานของรัฐที่กำลังคิดจะเริ่มต้นการยกระดับทักษะบุคลากรให้ประสบความสำเร็จ ผมมีคำแนะนำจากรายงาน Talent Trends 2020 ของ PwC มาแลกเปลี่ยนเพื่อเป็นแนวทางให้ทุกท่านได้นำไปวางแผนและปฏิบัติ ดังต่อไปนี้ ตั้งเป้าหมายที่ชัดเจนและต้องขับเคลื่อนด้วยผู้นำ การมีแผนการยกระดับทักษะที่ชัดเจนจะช่วยให้พนักงานเข้าใจวัตถุประสงค์และวิสัยทัศน์ของผู้บริหารว่า ทำไมการยกระดับทักษะพนักงานจึงมีความจำเป็นต่อองค์กรและกำลังคนแม้ในยามที่เกิดภาวะวิกฤต 
ระบุช่องว่างทักษะและทักษะที่องค์กรต้องการ ปัจจุบันผู้บริหารหลายคนไม่ทราบว่าแท้จริงแล้วองค์กรของตนยังขาดทักษะอะไรบ้าง สิ่งที่ผมอยากแนะนำคือ ให้วิเคราะห์ทักษะที่สามารถใช้ได้ในปัจจุบันและในอนาคต รวมถึงวิเคราะห์สภาพแวดล้อมทางธุรกิจที่เปลี่ยนแปลงไป โดยมองถึงความจำเป็นในการใช้แรงงานในอนาคต และความสามารถของแรงงานในปัจจุบัน รวมถึงความท้าทายทางวัฒนธรรมและพฤติกรรมในองค์กร 
เน้นการเสริมทักษะใหม่และปรับปรุงทักษะเดิมควบคู่กัน ในระยะยาว การยกระดับทักษะจะช่วยเพิ่มประสิทธิผลในการทำงานของพนักงาน และช่วยทำให้สามารถทำงานร่วมกับเครื่องจักรได้มากขึ้น ในทางกลับกัน สำหรับระยะสั้น การปรับปรุงทักษะที่มีอยู่เดิมจะช่วยให้พนักงานสามารถทำงานในตำแหน่งหน้าที่ใหม่ๆ และสร้างความยืดหยุ่นกับองค์กร 
วางพื้นฐานวัฒนธรรมองค์กรให้พร้อมรับการเปลี่ยนแปลง พนักงานจะเรียนรู้ทักษะใหม่ๆ ได้ก็ต่อเมื่อการยกระดับทักษะและวัฒนธรรมองค์กรมีความสอดคล้องกัน ที่ PwC เราให้พนักงานเป็นผู้กำหนดว่าตนต้องการพัฒนาทักษะใดมากที่สุดเพื่อเพิ่มประสิทธิผลในการทำงานผ่านโปรแกรมการพัฒนาบุคลากร New World, New Skills โดยมีวัตถุประสงค์ในการเพิ่มพูนทักษะให้กับคนของเรา เพื่อสร้างความพร้อมในการทำงานในโลกอนาคต
สร้างแรงจูงใจในการเรียนรู้ สิ่งที่องค์กรต้องทำคือ ปรับเป้าหมายการเรียนรู้และฝึกอบรมทักษะของพนักงานให้เป็นส่วนหนึ่งของการทำงานในแต่ละวัน โดยคำนึงถึงคุณภาพชีวิตและความสมดุลระหว่างการทำงานและชีวิตส่วนตัว และที่สำคัญต้องทำให้พนักงานเห็นและเข้าใจว่าองค์กรจะอยู่เคียงข้างเพื่อช่วยพัฒนาให้ตนมีความก้าวหน้าในหน้าที่การงาน
ติดตามและวัดผล เมื่อการยกระดับทักษะต้องอาศัยทั้งเวลาและการลงทุน แน่นอนว่าการวัดผลความสำเร็จที่เป็นรูปธรรมและจับต้องได้จะมีความสำคัญ ทั้งนี้ องค์กรสามารถวัดผลได้ผ่านการประเมินความพึงพอใจของลูกค้า ความสามารถในการดึงดูดพนักงานที่มีทักษะความสามารถ อีกทั้งยังวัดได้จากผลทางสังคมในแง่ภาพลักษณ์ขององค์กรที่คำนึงในเรื่องของการพัฒนาคนไปสู่โลกการทำงานในอนาคต
การยกระดับทักษะบุคลากรให้ประสบความสำเร็จจากรายงาน Talent Trends 2020 ของ PwC

1. ตั้งเป้าหมายชัดเจนและต้องขับเคลื่อนด้วยผู้นำ ช่วยให้พนักงานเข้าใจวัตถุประสงค์และวิสัยทัศน์ของผู้บริหารว่าทำไมการยกระดับทักษะพนักงานจึงจำเป็นต่อองค์กรและกำลังคนแม้ในยามที่เกิดภาวะวิกฤต

2. ระบุช่องว่างทักษะและทักษะที่องค์กรต้องการ ให้วิเคราะห์ทักษะที่สามารถใช้ได้ในปัจจุบันและอนาคต วิเคราะห์สภาพแวดล้อมที่เปลี่ยนไป โดยมองถึงความจำเป็นในการใช้แรงงานในอนาคต และความสามารถของแรงงานในปัจจุบัน รวมถึงความท้าทายทางวัฒนธรรมและพฤติกรรมในองค์กร

3. เน้นเสริมทักษะใหม่และปรับปรุงทักษะเดิมควบคู่กัน จะช่วยเพิ่มประสิทธิผลในการทำงานของพนักงาน และสามารถทำงานร่วมกับเครื่องจักรได้มากขึ้น การปรับปรุงทักษะที่มีอยู่เดิมช่วยให้พนักงานสามารถทำงานในหน้าที่ใหม่ๆ และสร้างความยืดหยุ่นกับองค์กร

4. วางพื้นฐานวัฒนธรรมองค์กรให้พร้อมรับการเปลี่ยนแปลง พนักงานจะเรียนรู้ทักษะใหม่ๆ ได้ต่อเมื่อการยกระดับทักษะและวัฒนธรรมองค์กรมีความสอดคล้องกัน พนักงานเป็นผู้กำหนดว่าต้องการพัฒนาทักษะใดมากที่สุด เพื่อเพิ่มประสิทธิผลในการทำงานผ่านโปรแกรมการพัฒนาบุคลากร เพื่อเพิ่มพูนทักษะให้กับพนักงานและสร้างความพร้อมในการทำงานในอนาคต

5. สร้างแรงจูงใจในการเรียนรู้ ปรับเป้าหมายการเรียนรู้และฝึกอบรมทักษะพนักงานให้เป็นส่วนหนึ่งของการทำงาน โดยคำนึงถึงคุณภาพชีวิตและความสมดุลระหว่างการทำงานและชีวิตส่วนตัว และต้องให้พนักงานเห็นและเข้าใจว่า องค์กรจะอยู่เคียงข้างเพื่อช่วยพัฒนาให้มีความก้าวหน้า

6. ติดตามและวัดผล ผ่านการประเมินความพึงพอใจของลูกค้า ความสามารถในการดึงดูดพนักงานที่มีทักษะความสามารถ และวัดได้จากผลทางสังคมในแง่ภาพลักษณ์ขององค์กรที่คำนึงในเรื่องของการพัฒนาคนไปสู่โลกการทำงานในอนาคต
ความรู้ทางการเงิน,ข่าวเศรษฐกิจและการเงิน